ແຜ່ນດິນໄຫວ ໃນໄຕ້ຫວັນ​ ເຮັດໃຫ້ 11 ຄົນ ເສຍຊີວິດ ແລະ ຫຼາຍສິບຄົນ ຕົກຄ້າງຢູ່ຂ້າງໃນ
ເດັກທາລົກ ແມ່ນຮວມຢູ່ໃນຈຳນວນ ພວກທີ່ເສຍຊີວິດ ຍ້ອນແຜ່ນດິນໄຫວ ທີ່ມີຄວາມແຮງ 6.4​ ໃນຕອນເຊົ້າ ວັນເສົາມື້ນີ້.
ແຜ່ນດິນໄຫວຂະໜາດແຮງ ໄດ້ເກີດຂຶ້ນ ຢູ່ໃນພາກໃຕ້ຂອງໄຕ້ ຫວັນ ໃກ້ໆກັບເມືອງ Tainan ໃນວັນເສົາມື້ນີ້ ເຮັດໃຫ້ ຕຶກອາ ຄານບ້ານພັກຂະໜາດໃຫຍ່ພັງທະລາຍລົງມາ ແລະເຮັດໃຫ້ມີ ຜູ້ເສຍຊີວິດຢ່າງໜ້ອຍ 11 ຄົນຮວມທັງເດັກທາລົກຄົນນຶ່ງ ເຈົ້າ ໜ້າທີ່ກ່າວວ່າ ເຂົາເຈົ້າຢ້ານວ່າມີຫຼາຍສິບຄົນຕົກຄ້າງຢູ່ຂ້າງໃນ ຂອງຕຶກອາຄານດັ່ງກ່າວ ນອກນັ້ນຍັງມີຫລາຍຮ້ອຍຄົນໄດ້ຮັບ ບາດເຈັບ ອົງການສຳຫຼວດທໍລະນີວິທະຍາຂອງສະຫະລັດກ່າວວ່າ ຈຸດສູນ ກາງຂອງແຜ່ນດິນໄຫວຊຶ່ງເກີດບໍ່ເລິກປານໃດຈາກໜ້າດິນແລະ ມີຄວາມແຮງແທກໄດ້ 6 4 ແມ່ນເກີດຂຶ້ນເກືອບ 43 ກິໂລແມັດຢູ່ ທາງກ້ຳຕາເວັນອອກສຽງໃຕ້ຂອງເມືອງTainan ອັນເປັນຫົວເມືອງທີ່ມີປະຊາກອນເກືອບ 2 ລ້ານຄົນ ບ່ອນທີ່ໄດ້ເກີດ ຄວາມເສຍຫາຍຢ່າງຮ້າຍແຮງນັ້ນ ແຜ່ນດິນໄຫວທີ່ພວກນັກ ວິທະຍາສາດໃນໄຕ້ຫວັນກ່າວວ່າ ມີຄວາມແຮງເທົ່າກັບລະເບີດປະລະມານູ 2 ໜ່ວຍເລີ້ມ ເຮັດໃຫ້ຕຶກອາຄານຕ່າງໆສັ່ນສະເທືອນໃນເວລາປະມານ 4 ໂມງເຊົ້າຕາມເວລາທ້ອງຖິ່ນ ສູນກາງພະຍາກອນອາກາດຂອງໄຕ້ຫວັນກ່າວວ່າມີແຜ່ນດິນໄຫວຂະໜາດນ້ອຍຕິດຕາມ ມາຫຼາຍໆຄັ້ງ ລາຍງານຂ່າວແລະສື່ສັງຄົມແຈ້ງວ່າ ມີບາງຄົນເວົ້າວ່າແຜ່ນດິນໄຫວໃນຄັ້ງ ນີ້ ເຮັດໃຫ້ເຂົາເຈົ້າຫວນຄິດເຖິງແຜ່ນດິນໄຫວຂະໜາດແຮງຢູ່ເກາະໄຕ້ຫວັນໃນປີ 1999 ແຜ່ນດິນໄຫວໃນຕອນເຊົ້າວັນເສົາມື້ນີ້ ເກີດຂຶ້ນໃນຂະນະທີ່ຜູ້ຄົນຈຳນວນຫລວງ ຫຼາຍຍັງ ພາກັນຫລັບນອນຢູ່ແລະໄດ້ສ້າງຜົນກະທົບຢ່າງຮ້າຍແຮງ ໃຫ້ແກ່ຕຶກອາຄານຢ່າງໜ້ອຍ ສາມຫລັງ ແລະສ້າງຄວາມເສຍຫາຍໃຫ້ແກ່ຕຶກອາຄານອື່ນໆອີກ ຮວມທັງວັດທີ່ມີຄວາມ ສຳຄັນທາງປະຫວັດສາດຫຼາຍໆແຫ່ງ ທີ່ເມືອງ Tainan ຕຶກອາຄານສອງຫລັງ ທີ່ໄດ້ພັງລົງເປັນບາງສ່ວນ ໃນລະຫວ່າງ ທີ່ເກີດ ແຜ່ນດິນໄຫວນັ້ນ ສາມາດແນມເຫັນໄດ້ວ່າຫງ່ຽງໄປທາງນຶ່ງຈາກພື້ນຖານ ໂດຍທີ່ໄດ້ພັງ ລົງມາທັບຊັ້ນລຸ່ມສຸດ ຄວາມເສຍຫາຍຮ້າຍແຮງ ແມ່ນການພັງລົງ ຂອງຕຶກບ້ານພັກ 17 ຊັ້ນ ສອງຫລັງ